ด่วน! ทหารบุกรวบ “จตุพร-ณัฐวุฒิ” กลางตลาดมหาชัย
เจ้าหน้าที่ทหารได้เข้าควบคุมตัว นายจตุพร พรหมพันธุ์ และนายณัฐวุฒิ ใสยเกื้อ แกนนำ นปช. กลางตลาดมหาชัย ท่ามกลางสื่อมวลชนที่รอทำข่าว และประชาชน ระหว่างแถลงข่าวก่อนเดินทางไปอุทยานราชภักดิ์ ยังไม่ทราบปลายทาง
30 พ.ย. 2558

ผู้สื่อข่าวรายงานว่า เจ้าหน้าที่ทหารได้เข้าควบคุมตัว นายจตุพร พรหมพันธุ์ และนายณัฐวุฒิ ใสยเกื้อ แกนนำ นปช. กลางตลาดมหาชัย ท่ามกลางประชาชน และสื่อมวลชนที่รอทำข่าว ก่อนเดินทางไปอุทยานราชภักดิ์ ยังไม่ทราบปลายทาง
ขณะที่พล.อ.อ.ประจิน จั่นตอง รองนายกรัฐมนตรี กล่าวถึงกรณีดังกล่าวว่า ยังไม่ทราบเรื่อง แต่เห็นว่าไม่ควรปล่อยให้เกิดเหตุการณ์บานปลาย ควรพูดคุยกันให้รู้เรื่อง
สำหรับความคืบหน้าจะรายงานให้ทราบต่อไป
 


 
ภาพประกอบข่าว: www.kapook.com